OLENTZEROREN GUTUNA, IKATZ GOZOAREN BANAKETA ETA OPARIETARAKO GALTZERDIAK
2023-12-23 10:30 - 13:30 UTC
Badator Olentzero! Hori dela eta parte hartzaileek ikatz gozoa duen zakutxo bat eta Olentzeroren gutun bat jasoko dute. Gainera, haurrek eskulan jasangarria egin ahal izango dute, oparietarako galtzerdi bat, kartoia berrerabiliz eta feltroa erabiliz. 6 urtetik gorako haurrentzat.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

BOLUEKO ESPLORATZAILEAK
2023-12-26 11:00 - 13:30, 2023-12-30 11:00 - 13:30
“Bolueko esploratzaileak” familia eta lagun taldeei zuzendutako ekintza da. Honen helburua, herritarrek udalerriko ingurumenaren zaintza zuzenean parte-hartzea da, mugikortasuna, zarata, ura, biodibertsitatea eta hondakinei buruzko diagnostikoa eginez, Bolueko hezegunetik ibilbide autogidatua baten bidez. Diagnostikoa aurrera eraman ahal izateko beharrezkoa diren material guztiak Ingurumen Aretotik eskainiko dira: prismatikoak, identifikatzeko gidaliburuak, sonometroak, uraren analisia egiteko kit-a eta abar. Gomendatutako gutxieneko adina: 8 urte.
Beharrezkoa da aldez aurretik izena ematea eta Ingurumen Aretoko baieztapena jasotzea.
Txanda bakarra egingo da: 11:00etan.

JARDUERA BERRIA: HEGAZTIEN KOLOREAK
2023-12-27 10:30 - 13:30
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

ITSU ITSUAN NATURAN (GUTXIENEZ 2 PERTSONAKO TALDEENTZAKO JARDUERA)
2023-12-28 10:30 - 13:30
Jarduera autogidatu berri honen bidez parte hartzaileek Ingurumen Areto inguruan esperimentazio sentsorialean oinarritutako hainbat joko dibertigarri garatu ahal izango dituzte. Ekintza honen helburua zentzumen desberdinak esnatzea da naturara hurbildu eta berarekin konektatzen laguntzeko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
Parte hartzeko gomendatzen dizuegun gutxieneko adina 8 urtekoa da

EKO-JOSTAILUEN TAILERRA: MAKILAZKO PANPINAK
2023-12-29 10:30 - 13:30
Nahiz eta Olentzerok opari asko ekarri, edozer gauza jostailu bat izan daiteke. 3 urtetik gorako umeei zuzendutako jarduera honetan panpina dibertigarri batzuk egin ahal izango dituzte, horretarako makilak bezalako elementu naturalak erabiliz. Artilez apaindu eta margotu ahal izango dituzte.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: TRIKUA HOSTO LEHORREKIN
2024-01-07 10:30 - 13:30
3 urtetik gorako txikiei zuzendutako tailerra da. Bertan triku politak egin ahal izango dituzte hosto lehorrak erabiliz, Ingurumen Aretoko lorategian jaso ahal izango dituztenak.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

AZTARNEN BILA
2024-01-13 10:30 - 13:30
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

ESKULAN JASANGARRIAK: HARRIZKO LOREAK
2024-01-14 10:30 - 13:30
3 urtetik gorako umeei zuzendutako jarduera honetan, parte hartzaileek harriak koloreztatu ahal izango dituzte lore polit bat osatzeko, eta kartoi batean itsatsi ahal izango dituzte, horrela koadro bat sortuz.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO IKASTARO-TAILERRA: PASTAREKIN ERREZETAK (TXARAMELA PASTA)
2024-01-20 10:30 - 13:30
16 urtetik gorako helduei zuzendutako jarduera da, eta Txaramela Pastak emango du.
Tailerrean, kontsumo ekologikoa, hurbileko elikadura edo elikadura-subiranotasuna bezalako gaiak lantzeaz gain, pasta osagai nagusi duten errezetak egin ahal izango ditugu. Gainera, prestatzen duzuen janariaren zati bat etxera eraman ahal izango duzu, beraz, ekarri tupper bat!
Ordutegia: 10:30etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea.

“ITSASOA JOKOAN DA”: ITSASOAREN INGURUKO JOLAS KOOPERATIBOAK
2024-01-21 10:30 - 13:30
“Bildutako jolasak” motako jarduera da, adin desberdinetara (6 urtetik aurrera) egokitutako mahai-joko mota desberdinekin. Horien guztien gai nagusia itsasoak eta ozeanoak dira. Modu dibertigarrian, parte-hartzaileek itsas biodibertsitateaz, kontserbazio-egoeraz, Getxoko hondartzei buruzko datu eta bitxikeriez eta abarrez gehiago ikasi ahal izango dute.
Bi txanda egingo dira: 10:30etik 11:45etara eta 12:15etatik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

BIRZIKLAPENARI BURUZKO HELDUENTZAKO TAILERRA
2024-01-27 11:00 - 12:30
16 urtetik gorakoei zuzendutako tailerra da, eta birziklapenaren gaia jorratuko da bertan. Horretarako, gaiari buruzko sarrera bat egingo da, EAEko eta, zehazki, Getxoko hondakinen sorrerari eta bilketari buruzko datu orokor batzuk azalduz. Ondoren, zalantzak sortzen dituzten eguneroko hondakinak sailkatzeko dinamika batzuk gauzatuko dira, eta jendeari birziklapen egokia egiteko tresnak emango zaizkio.
Ordutegia: 11:00etatik 12:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

EKO-JOSTAILUEN TAILERRA: PANPINA ILETSUAK KARTOIZKO HODIEKIN
2024-01-28 10:30 - 14:00
6 urtetik gorakoei zuzendutako jarduera da. Bertan txikiek kartoizko hodiak berrerabili ahal izango dituzte, artilea erantsiko dieten panpina politak egiteko. Ahal baduzu, ekarri etxetik zure kartoizko hodia!
Bi txanda egingo dira: 10:30etik 11:45etara eta 12:15etatik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

’’BOLUEKO HEZEGUNEA’’ HELDUENTZAKO ARGAZKI ETA HAURRENTZAKO MARRAZKI LEHIAKETA
2024-02-01 10:00 - 2024-02-29 23:30
Hezeguneen Munduko Eguna (otsailak 2) dela eta, hilabete osoan zehar 3 lehiaketatan parte hartu ahal izango da:
– 4 eta 9 urte bitarteko haurrentzako marrazki lehiaketa (saria txikientzako produktu ekologikoen saski bat izango da).
– 10 eta 15 urte bitarteko haurrentzako marrazki lehiaketa (Saria Karpin Faunarako 2 sarrera izango dira).
– 16 urtetik gorako helduentzako argazki lehiaketa (saria produktu ekologikoen saski bat izango da).

Kasu guztietan gaia Bolueko hezegunea izango da, eta bertako paisaiarekin, faunarekin, florarekin, kontserbazio-egoerarekin eta bertan egiten diren jarduerekin lotutako lanak aurkez daitezke.

Argazkiak eta lanak sare sozialen bidez (Facebook, Twitter eta Instagram) parteka daitezke, Ingurumen Aretoa etiketatuz, edo posta elektronikoz info@ingurumenaretoagetxo.eus helbidera bidal daitezke.

Argazki lehiaketaren oinarriak HEMEN kontsulta ditzakezu.
Marrazki lehiaketaren oinarriak HEMEN kontsulta ditzakezu.

HEGAZTIEN KOLOREAK
2024-02-03 10:30 - 13:30

ESKULAN JASANGARRIAK: INAUTERIETAKO MASKARAK
2024-02-04 10:30 - 13:30
Inauteriak laster direla aprobetxatuz, eta familien artean kontsumo arduratsua sustatzeko, inauterietako maskara batzuk egitea proposatzen da, arrautza-ontziak berrerabiliz. 3 urtetik gorakoentzat.

Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: HEGAZTIENTZAKO JANLEKUAK NATURALAK SEBOAREKIN
2024-02-10 10:30 - 13:30
3 urtetik gorako umeei zuzendutako tailerra da. Bertan, gantz-bolak haziekin egin ahal izango dituzte, negua amaitu bitartean Ingurumen Aretoko lorategiko basa-hegaztiak elikatzen laguntzeko.

Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

BOLUETIK IBILBIDEA
2024-02-11 11:00 - 13:00
Adin guztiei zuzenduta (10 urtetik aurrera) eta Ingurumen Aretoko hezitzaileetako batek gidatuta. Gutxi gorabehera 2 ordutan, kontserbazio-egoerarekin, biodibertsitatearekin eta gune horren kudeaketarekin lotutako hainbat alderdiri erreparatuko zaie.
Jarduera 11:00etan hasiko da Bolueko bonba-etxean. Inguruko hegaztien argazkiak ikusi ahal izango dira, baita Bolue inguruko argazki zaharrak ere. Ibilbidea 13:00etan amaituko da, hezegunean.
Beharrezkoa da aldez aurretik izena ematea eta Aretotik baieztapena jasotzea.

HELDUENTZAKO IKASTARO-TAILERRA: ZUHAITZEN TXERTAKETA TAILER PRAKTIKOA
2024-02-17 10:30 - 13:30
Tailer teoriko-praktiko hau Euskal Herriko Hazien Sareak egingo du. 16 urtetik gorakoei zuzendutako jarduerak irauten duen bitartean, txertaketa-teknika desberdinak erakutsiko dira, batez ere fruta-arbolak.
Txanda bakarra egingo da: 10:30-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

JARDUERAK NATURAN: SOINEKO NATURALAK
2024-02-18 10:30 - 13:30
3 urtetik gorako umeei zuzendutako jarduera xumea da, naturarekiko lotura sustatzea helburu duena. Bertan, pertsona bat marraztu beharko dute folio batean, arropa moztuz. Ondoren, Aretoko inguruan naturan aurkitzen dituzten koloreak bakarrik erabiliz (zerua, belarra, zuhaitz baten azala…), 4 aldiz aldatu beharko dute arropa-pertsonaia hori. Argazki bat partekatzen badute, animaliak koloreztatzeko liburu baten zozketan sartuko dira.

Ordutegia: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

STREET ESCAPE ROOM: GELDIARAZI INBADITZAILEAK!
2024-02-24 10:30 - 13:30
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

BIO-DIBER TAILERRA: PLASTIKOZKO TUPPERREKIN EGINDAKO HAZITOKIAK
2024-02-25 10:30 - 13:30
Udaberria iristeko gutxi falta dela aprobetxatuz, parte-hartzaileek hazitegi sinple batzuk egin ahal izango dituzte, plastikozko erabilera bakarreko taperrak berrerabiliz. 3 urtetik gorakoentzat.

Bi txanda egingo dira: 10:30-11:45/12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

EKO-JOSTAILU TAILERRAK: AZERIAREN TXONTXONGILOA
2024-03-02 10:30 - 13:30
Basoko Bizitzaren Munduko Eguna dela eta, 6 urte baino gehiagoko umeei zuzendutako eskulan tailerra proposatzen da. Kartoizko tutuak eta plastikozko tapoiak berrerabili ahal izango dituzte azeri itxurako txotxongilo dibertigarri bat egiteko. Gainera, tailerrean bere ezaugarriez hitz egingo da, foto-tranpaketa bidez Boluen lortutako bideoak ikusiko dira eta animalia honen aztarnak erakutsiko dira.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

LANKIDETZA-TAILERRAK: BASA-FAUNARENTZAKO BABESLEKUAK HARRIEKIN ETA EGURRAREKIN
2024-03-03 10:30 - 13:30
Jarduera hau publiko guztiarentzat da (6 urtetik aurrera). Basa-bizitzaren Munduko Eguna aprobetxatuz, basa-faunarentzako babeslekuak (intsektuak, sugandilak, trikuak, etab.) eraikiko dira elkarlanean, inguruan dauden elementu naturalekin, hala nola egurra eta harriak. Tailerra egin aurretik (babesleku bat saio bakoitzeko, elkarlanean egindako basoan), bideo bat ikusiko da azalpen gisa.
Bi txanda egingo dira: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ESCAPE ROOM: ZABORRETA DOKTOREA
2024-03-09 10:30 - 13:30
Zaborreta Doktoreak ingurumenarekiko sortu duen plan suntsitzailearekin bukatzeko beharra dago. Horretarako, familiek eta taldeek hainbat froga eta pista gainditu eta topatu beharko dituzte, doktoreak bere egitasmoa lor ez dezan eta Ingurumen Aretotik garaiz ihes egiteko. Modu aktibo zein dibertigarri baten ingurumen arlo desberdinak jorratuko dira: hondakinen kudeaketa, biodibertsitatea, kontsumo arduratsua, besteak beste.
Ekimen hau ordu eta erdikoa da eta gehienez 6 kideko taldeetan egingo da. Bi txanda egingo dira: lehenengo saioa 10:30ean hasiko da eta bigarrena 12:15ean. Beharrezkoa da aurretik izena ematea eta gutxieneko adin gomendatua 8 urtekoa da.

BIO-DIBER TAILERRA: INTXAURREKIN ANIMALIAK SORTU
2024-03-10 10:30 - 13:30
Jarduera xume hau 3 urtetik gorakoentzat da. Tailerrean animalia ezberdinak egin ahal izango dituzte elementu naturalak erabiliz, hala nola intxaur oskolak eta plastilina edo feltroa bezalako beste elementu batzuk.
Bi txanda egingo dira: 10:30-11:45/12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

HELDUENTZAKO IKASTARO-TAILERRA: SENDABELARREN DESTILAZIOA
2024-03-16 10:30 - 13:30
16 urtetik gorakoei zuzendutako jarduera honetan, parte-hartzaileek erramu hidrolatoa sortzeko prozesu osoa egin ahal izango dute (biltzetik destilatu arte), hainbat propietate sendagarri dituen produktua eskuratu arte. Tailerra Iserbietxeko Luciak emango du.
Txanda bakarra egingo da: 10:30-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ESKOLA BIDEA MARTXA
2024-03-17 10:30 - 12:30
Jarri martxan Getxoko Eskola Bideen alde
Algortako Geltoki Plazatik, martxoaren 17an (igandea), 10:30etan, martxa zirkular bat abiatuko da udalerriko ikastetxeetako ikasleei zuzendutako Getxoko Eskola Bidea proiektua bultzatzeko. Gainera, Haszten elkartearen lankidetzari esker, bertatik bertara bizi ahal izango ditugu pertsona askok beren egunerokoan aurkitzen dituzten oztopo arkitektonikoak, eta horietaz jabetu behar dugu.

BASOEN MUNDUKO EGUNA: QUERCUS ROBUR HAZIEN LANDAKETA
2024-03-17 10:30 - 13:30
Hilaren 21eko Zuhaitzen Munduko Eguna dela aprobetxatuz, haritzak landatzea planteatzen da. Jarduera 3 urtetik gorako umeei zuzenduta dago eta loreontzi batean hazi bat landatu ahal izango dute. Gainera, parte-hartzaileak animatuko ditugu urte bat barru Aretora itzul daitezen eta zuhaitzak elkarlaneko lorategian landatu ditzaten.
Ordutegia: 10:30-11:45 eta 12:15-13:30. Beharrezkoa da aldez aurretik izena ematea eta Ingurumen Aretoko baieztapena jasotzea.

ORIENTING MOTAKO JARDUERA FAMILIA ETA TALDEENTZAT
2024-03-23 10:30 - 13:30
Orienting motako jarduera autogidatua da. Helburu nagusia mapa bat interpretatzen eta iparrorratz bat maneiatzen ikastea da, ibilbide bat koordenatu batzuen bidez eginez. Jarduera Ingurumen Aretoan hasten da. 5 euroko fidantzaren truke behar diren material guztiak emango dira (jarraibideak eta iparrorratza).
Ekintzaren hasieran puntu bakoitzari dagokion informazioa luzatuko zaie parte-hartzaileei . Jarduerak 1 ́5 ordu inguruko iraupena du, eta bi modalitate daude: erraza (8 urtetik gorako txikiek parte har dezakete) eta zaila (honetan 12 urtetik gorako txikiek parte har dezakete).
Ordutegiak: 10:15, 10:45, 11:15 eta 11:45.
Beharrezkoa da aldez aurretik izena ematea eta Ingurumen Aretotik baieztapena jasotzea.
